In nomine sancte et individue Trinitatis, in unitate deitatis adorande, venerande et tremende, summi Patris et Filii et Spiritus Sancti, amen. Universis presentes litteras inspecturis, officialis Eduensis rei geste noticiam et dare salutem. Noveritis quod anno Domini millesimo trecentesimo quadragesimo octavo, die mercurii post festum Apparitionis Domini, in presentia Stephani Barreti de Castro Censorio, clerici, jurati et notarii curie Eduensis ac nostri, cui in hiis et majoribus fidem plenariam adhibemus, propter hoc personaliter constitutus dominus Gerardus de Maleceyo, curatus de Savigni Poyfoul, Eduensis dyocesis, sanus per Dei gratiam mente et corpore, in bona memoria existens, cogitans de supremis, cupiens et affectans quamplurimum saluti anime sue providere, dum liquet, nesciens quid dies crastina sit ei paritura, cum nichil sit certius morte et nichil incertius hora mortis et quemlibet, velit nolit, ingredi oporteat portam ejus, ne, quod absit, decedat intestatus, ad laudem et honorem Domini nostri Jesu Christi et beate Marie virginis gloriose et totius celestis curie, de se rebusque suis et bonis a Deo collatis disponit et ordinat et suum testamentum seu suam ultimam voluntatem in hiis scriptis facit in hunc modum. In primis, animam suam commendat altissimo creatori qui eam suo proprio sanguine redemit. Item, vult et ordinat quod, ante omnia, debita sua persolvantur et clamores sui emendentur, pacificentur et sedentur per manus executorum suorum, quos inferius nominabit. Item, remittit omnes sibi illatas injurias et rancores quibuscumque personis. Item, corporis sui sepulturam eligit ante matricem ecclesiam Eduensem, juxta sepulturam domini Arnulphi de Monte Salione, quondam vicarii ecclesie Eduensis, si ipsum in Edua decedere contingat, vel in ecclesia sua de Savigni Poyfoul, ante altare beati Georgii, si ipsum in dicta parochiali ecclesia decedere contingat, quod absit. Item, vult et ordinat quod luminare suum fiat secundum quod executoribus suis videbitur faciendum. Item, vult et ordinat quod omnia sacramenta ecclesiastica sibi ministrentur, tanquam vero et legitimo catholico. Item, vult et ordinat quod die obitus sui celebrantur certa quantitas missarum pro remedio anime sue et parentum suorum, secundum quod executoribus suis videbitur faciendum. Item, dat et legat die obitus sui collegio ecclesie Eduensis sexaginta solidos Turon. semel, pro pictancia distribuendos inter ipsos ut moris est. Item, dat et legat collegio Beatorum Nazarii et Celsi viginti solidos Turon. semel, ita tamen quod quilibet ipsorum teneatur celebrare vel facere celebrari infra octo dies a die obitus sui missam de defunctis pro remedio anime sue et parentum suorum. Item, dat et legat collegio ecclesie Avalonis viginti solidos Turon. semel pro pictancia obitus sui. Item, dat et legat collegio ecclesie Sancti Pauli de Lugduno quadraginta solidos Turon. semel pro pictancia obitus sui. Item, dat et legat conventui monialium Sancti Johannis in burgo Eduensi viginti solidos Turon. semel pro pictancia obitus. Item, dat et legat ecclesie sue Sancti Georgii de Savigni predicte centum solidos Turon. semel ad emendum quinque solidatas terre reddituales pro anniversario suo annis singulis imperpetuum in ipsa ecclesia faciendo de duabus missis de mortuis die obitus sui pro remedio anime sue et parentum suorum. Item, dat et legat ecclesie Beate Marie de Lanti quinque solidos Turon. semel pro tribus missis in ipsa ecclesia celebrandis pro remedio anime sue et antecessorum suorum. Item, dat et legat ecclesie Beate Marie Magdalene d’Avrez quinque solidos Turon. semel pro tribus missis de defunctis in ipsa ecclesia celebrandis pro remedio anime sue et parentum suorum. Item, dat et legat ecclesie Beati Leodegarii de Flati quinque solidos Turon. semel pro tribus missis de defunctis in ipsa ecclesia celebrandis pro remedio anime sue et antecessorum suorum. Item, dat et legat ecclesie Beate Marie de Luzeio quinque solidos Turon. semel pro tribus missis in ipsa ecclesia celebrandis de defunctis pro remedio anime sue et antecessorum suorum. Item, dat et legat ecclesie de Taisilleio quinque solidos Turon. semel pro tribus missis de defunctis celebrandis in ipsa ecclesia pro remedio anime sue et antecessorum suorum. Item, dat et legat ecclesie de Malli tres solidos Turon. semel pro duabus missis in ipsa ecclesia de defunctis celebrandis pro remedio anime sue et antecessorum suorum. Item, dat et legat ecclesie Sancti Sequani tres solidos Turon. semel pro duabus missis de defunctis celebrandis in ipsa ecclesia pro remedio anime sue et antecessorum suorum. Item, dat et legat ecclesie de Nocla tres solidos Turon. semel pro duabus missis de defunctis in ipsa ecclesia celebrandis pro remedio anime sue et antecessorum suorum. Item, dat et legat ecclesie de Yriaco quinque solidos Turon. semel pro tribus missis de defunctis in ipsa ecclesia celebrandis pro remedio anime sue et antecessorum suorum. Item, dat et legat ecclesie de Ternanco quinque solidos Turon. semel pro tribus missis de defunctis in ipsa ecclesia celebrandis pro remedio anime sue et antecessorum suorum. Item, dat et legat Domui Dei de Luzeio tres solidos Turon. semel pro pictancia egrotantium. Item, dat et legat Domui Dei de Castro Eduensi tres solidos Turon. pro pictancia egrotantium. Item, dat et legat Domui Dei de Marchaudo tres solidos Turon. semel pro pictancia egrotantium. Item, dat et legat ecclesie de Susseyo decem solidos Turon. semel pro quinque missis de defunctis in ipsa ecclesia, infra octo dies obitus sui, celebrandis pro remedio anime sue et antecessorum suorum. Item, dat et legat ecclesie de Dianceyo tres solidos Turon. semel pro duabus missis de defunctis in ipsa ecclesia celebrandis pro remedio anime sue et parentum suorum. Item, dat et legat ecclesie de Sansereyo tres solidos Turon. semel pro duabus missis de defunctis in ipsa ecclesia celebrandis pro remedio anime sue et parentum suorum. Item, dat et legat ecclesie de Burreyo tres solidos Turon. semel pro duabus missis de defunctis in ipsa ecclesia celebrandis pro remedio anime sue et parentum suorum. Item, dat et legat domui fratrum de Brolio quinque solidos Turon. semel pro tribus missis de defunctis in ipsa ecclesia celebrandis pro remedio anime sue et antecessorum suorum. Item, dat et legat reverendo in Christo patri ac domino, domino episcopo Eduensi, viginti solidos Parisien. semel. Item, dat et legat domino archidiacono Eduensi duodecim solidos Parisien. semel. Item, dat et legat venerabili et discreto viro domino officiali Eduensi decem solidos Turon. semel. Item, dat et legat sigillifero Eduensi quinque solidos Turon. semel. Item, dat et legat fabrice ecclesie Eduensis viginti solidos Turon. semel. Item, dat et legat decem solidos Turon. semel pro celebrando sex missas de defunctis pro remedio anime Guillelmi le Boitat, secundum quod executoribus suis videbitur faciendum. Item, dat et legat Gerardo, filio Guillemete de Ribello, decem libras Turon. semel reddendas et solvendas ipsi Gerardo seu alteri pro ipso ab executoribus suis. Item, dat et legat dicto Gerardo unum lectum munitum de culcitra et de pulvinali de plumis cum culcitra picta et cum quatuor linteaminibus. Item, dat et legat ipsi Gerardo suam meliorem vestem integram. Item, dat et legat pauperibus presbiteris et clericis et laycis qui intererunt die obitus sui in carceribus domini Eduensis episcopi, qui sint, tres solidos Turon. semel pro pictancia eorumdem. Item, dat et legat omnibus et singulis ecclesiis parochialibus civitatis et suburbii Eduensis, cuilibet duodecim denarios Turon. semel pro absolutione qualibet dominica in ipsis ecclesiis facienda a die obitus sui usque ad annum revolutum. Item, dat et legat filio Guillemete, quondam pedissete domini Stephani Celerii, quadraginta solidos Turon. semel. Item, dat et legat Ysabelli de Meeva, pro pluribus serviciis sibi impensis, viginti solidos Turon. semel. Item, dat et legat Guillemete Camusie, pro pluribus serviciis sibi impensis, viginti solidos Turon. semel. Item, dat et legat Johannino de Viangiis, nunc famulo suo, decem solidos Turon. semel. Item, dat et legat Johannete, ejus pedissete in Lugduno, viginti solidos Turon. semel, et unum lectum munitum. Item, vult et ordinat quod omnes persone que sibi tenentur debitores obligate vel alii quicumque sint tam in debitis quam in rebus quibuscumque credantur suo simplici juramento absque alia probatione super hoc facienda. In residuo vero omnium bonorum suorum, executione primitus adimplenda, heredes suos facit et constituit et ordinavit illos et illas qui et que sibi succedere debent tam de consuetudine quam de jure. Hujus autem testamenti sui seu sue ultime voluntatis executores suos facit, constituit et ordinat venerabilem et discretum virum dominum Johannem de Lissiaco, canonicum Eduensem, dominos Johannem de Visarneyo, capellanum altaris Beate Marie in ecclesia Beati Lazari Eduensis, et Petrum, curatum de Susseyo, ac Symoninum de Scaduno, domicellum, fratrem dicti testatoris, et eorum quemlibet in solidum, etc. Presentibus domino Johanne de Arroto, presbitero, Johannino de Viangiis, Johanne dicto Chapelu, Perello Fevrer de Fetigneyo, Johannino dicto Chaulouhaut et Hueto de Uchone et pluribus aliis testibus ad premissa vocatis specialiter et rogatis. Item, dat et legat cuilibet executorum suorum, pro pena et labore in se suscipiendis, quadraginta solidos Turon. semel. Datum ut supra ST. BARRET, ita est. Universis presentes litteras inspecturis, nos officialis Eduensis notum facimus quod anno Domini millesimo trecentesimo quinquagesimo tertio, die mercurii post quindenam festi Resurrectionis Domini, in presentia Johannis dicti Noblet, clerici, jurati nostri viceque nostra in hac parte fungentis, cui in hiis et majoribus fidem plenariam adhibemus, propter hoc personaliter constitutus dominus Gerardus de Maleceyo, presbiter, curatus ecclesie parochialis de Savigni Poifoul, Eduensis dyocesis, jam testatus, ut asserit, sanus mente licet debilis in corpore, protestans quod non intendit revocare suum testamentum, jam confectum sub sigillo curie Eduensis, cui presens chodicillus est annexus, addens eidem testamento, faciendo chodicillos presentes. Primo, in ecclesia Beati Georgii de Savigni Poyfoul predictam sepulturam suam elegit idem dominus Gerardus, ante altare Beati Laurentii, juxta tumulum domini Petri Gladivini, aut in ecclesia de Aponayo, Cartusiensis ordinis, prout melius executoribus suis videbitur expedire. Item, dedit et legavit ecclesie beati Georgii Poyfoul predicte magnum breviarium suum estivalem pro uno anniversario quolibet anno faciendo die obitus sui in dicta ecclesia, de tribus presbiteris divinum officium celebrantibus. Item, die obitus sui ubi erit inhumatus, voluit quod convocentur viginti presbiteri et tradentur cuilibet tres solidi. Item, die trecennarii voluit quod convocentur decem presbiteri, et tradentur cuilibet duo solidi cum sex denariis pro refectione. Item, dedit et legavit domino Guillelmo Bureti, presbitero, parvum breviarium suum yemalem, ita quod teneatur celebrare in qualibet ebdomada unam missam pro mortuis usque ad unum annum, et voluit quod post decessum suum de hiis in quibus predictus dominus Guillelmus Bureti sibi tenebatur et tenetur tam de veteri debito quam de novo, quod executores sui nichil eidem petant, ymo remaneat quittus, ita tamen quod predictus dominus Guillelmus Bureti deserviat in ecclesia predicta Sancti Georgii, prout consueverat deservire, usque ad festum Nativitatis beati Johannis Baptiste proximo venturum. Item, dedit et legavit Johannete de Vienna, pedissete sue, decem florenos aureos de Florencia semel, qui sibi solventur ab executoribus suis, in partibus istis vel Lugduni. Item, dedit et legavit eidem pedissete sue unum lectum munitum quod accipiet Lugduno in domo sua per manus executorum suorum. Item, dedit et legavit predicte Johannete meliorem vestem suam integram cum capucio foriato penne albe cum tunica sua nigra et cum mantello suo de tanneto. Item, dedit et legavit Margarete et Johanni, pueris et nuctritis dicte Johannete, viginti libras Turon. cum duobus lectis munitis culcitris et pulvinali, linteaminibus et coopertoriis, et voluit quod dicte viginti libre tradantur fratri Johanni dicto Baboul, preceptori domus de Tourny, infra annum, ad emendum aliqua hereditagia pro dictis pueris sustinendis, vel tali cui melius executoribus suis videbitur expedire, et voluit quod mulieres, que dictos pueros custodiunt, de blado suo quod sibi debetur pro ipsis persolvantur, et dicti pueri a predictis mulieribus nuctriantur. Item, dedit et legavit domino Guillelmo Bureti predicto vestem suam munitam cum capucio nigro forrato de panno cum mantello suo forrato de persico. Item, voluit et ordinavit quod die obitus sui, quibuslibet pauperibus venientibus ad elemosinam dentur duo denarii, et quia dubitat et dubitavit quod executores sui nominati in dicto suo testamento sint mortui, executores suos una cum aliis nominatis in dicto suo testamento fecit, facit et ordinavit, videlicet dominos Johannem Garin, curatum Sancti Martini de Mari, Johannem Morillot, curatum de Yriaco, Gauffridum, curatum de Luzeio, presbiteros, Johannem de Maleceyo, domicellum, fratrem dicti testatoris, et Gerardum de Maleceyo, clericum, Lugduno commorantem, ita quod non sit melior conditio occupantis, sed quod per omnes vel per duos ipsorum insolidum inceptum fuerit per alios duos ipsorum valeant expedire, dans et concedens dictus testator eisdem executoribus suis vel duobus ipsorum in solidum potestatem omnia bona sua vendendi, explectandi, defalcandi dictum testamentum si necesse fuerit. Datum et actum anno et die supradictis, in presentia dicti jurati nostri, dominorum Johannis Morillon et Guillelmi Bureti, presbiterorum, Guillelmi dicti Alexandre, Johannis Marescalli, Guillelmi dicti le Maul Yvroine, Guillelmi Coillardi, Guillelmi Bergeret et Hugonis Gavardi de Epuciaco, testium ad hoc vocatorum specialiter et rogatorum, quibus die et anno predictis, in presentia dictorum jurati nostri et testium, dictus testator dedit et legavit dicte ecclesie de Savigni unam cerogiam rediatam. Datum ut supra. J. NOBLETI, ita est.